**ИЗВОД ИЗ ЗАПИСНИКА**

**са 3. сједнице ОИК-а Вишеград одржане 15.5.2024. године**

**у канцеларији предсједника ОИК-а са почетком у 12.00 часова**

Сједници присуствују Снежана Нешковић, члан и и предсједник ОИК-а, Споменка Гузина и Есед Мухић, чланови ОИК-а.

Сједницом предсједава предсједник ОИК-а Снежана Нешковић, која је констатовала да сједници присуствују сви чланови ОИК-а.

Записник на сједници води Есед Мухић, члан ОИК-а.

За сједницу ОИК-а Вишеград, на приједлог предсједника, са три гласа „за“, без „против“, без „уздржаних“, усвојен је сљедећи:

**ДНЕВНИ РЕД**

1. Усвајање записника са 2. сједнице комисије одржане 13.5.2024. године,
2. Упознавање са дописом ЦИК БиХ, број: 06-1-02-4-656-1/24, од 13.5.20224. године.

**Тачка 1.**

Записник са 2. сједнице изборне комисије одржане 13.5.2024. године усвојен је једногласно.

**Тачка 2.**

Општинска изборна комисија упознала се са актом ЦИК БИХ, број: 06-1-50-4-68-1/2024, од 6.5.20224. године, којим ЦИК БИХ упознаје изборне комисије основних изборних јединица у БиХ да је на 21. сједници одржаној 8.5.2024. године ЦИК БиХ донио Одлуку о расписивању и одржавању Локалних избора 2024. године, а на 22. сједници одржаној 9.5.2024. године донио Одлуку о накнади за рад у бирачким одборима на провођењу Локалних избора 2024. године. У вези с наведеним предметним актом траже од изборних комисија основних изборних јединица у БиХ да доставе информацију да ли је буџетом општине предвиђено довољно средстава за реализацију исплате за рад у бирачким одборима, имајући у виду члан 5.2 став (1) Изборног закона БиХ („Службени гласник БиХ”, бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22,67/22 и 24/22) и члан (8) Упутства о врстама, начину и роковима за одређивање бирачких мјеста, број: 05-1-02-2-596-1/24, од 3.5.2024. године, којим је између осталог прописано да број бирача на одређеном бирачком мјесту у правилу треба бити уписано између 600 и 1.000 бирача, а не мање од 300.

Изборна комисија је констатовала да је Финансијским планом, који је раније усвојила изборна комисија за одржавање Локалних избора у 2024. години, предвиђено79.486,37 КМ, која су одобрена у буџету општине Вишеград за 2024. годину.Изборна комисија је након тога усвојила Измијењени финансијски план за 2024. годину у износу од 96.124,94 КМ, којим су планирани трошкови за одржавање Локалних избора за 2024. годину у складу са наканадама члановима бирачких одбора које је прописао ЦИК БиХ. Измијењени фина сијски план за 2024. годину достављен је начелнику општине и Одјељењу за финансије, ради планирања недостајућих средства у износу од 15.059,56 КМ, ребалансом буџета општине Вишеград за 2024. годину. Приликом израде Измијењеног финансијског плана за 2024. годину изборна комисија није могла примијенити одредбе члана 5.2 став (1) Изборног закона БиХ и члана (8) Упутства о врстама, начину и роковима за одређивање бирачких мјеста због тога што би у градској средини спајањем бирачких мјеста број бирача био већи од 1.000, а у сеоским су бирачка мјеста разуђена, тако да није било могуће спајање бирачких мјеста без обзира што је на њима уписано мањо од 300 бирача.

Сједница је завршена у 12.30 часова.

ЗАПИСНИК ВОДИО ПРЕДСЈЕДНИК ОИК

Есед Мухић Снежана Нешковић